Seun slaan ma glo met besemstok dood | Maroela Media
Seun slaan ma glo met besemstok dood
(Foto ter illustrasie: Hansie Linde)
'n Man (26) wat daarvan beskuldig word dat hy sy 58-jarige ma met 'n besemstok doodgeslaan het, het Maandag in die Thohoyandou-landdroshof in Limpopo verskyn.
Die man het hom na bewering vererg toe hy op 5 September in die vroeë oggendure tuisgekom het en nie kos in die hande kon kry nie.
Die vrou het ten tyde van die voorval saam met haar seun in die Matangari Tshiumoni-nedersetting gewoon.
"Die seun het gekla dat sy ma kos in haar slaapkamer wegsteek en 'n argument het uitgebreek.
"Die seun het glo kwaad geword, 'n besemstok opgetel en sy ma daarmee aangerand," sê Mashudu Malabi‑Dzhangi, woordvoerder vir die nasionale vervolgingsgesag in Limpopo.
Malabi-Dzhangi sê die slagoffer het probeer weghardloop, maar by die hek van hul huis inmekaargesak.
"Sy is na die Donald Fraser-hospitaal geneem, maar met haar aankoms dood verklaar.
"Die saak is tot 29 September uitgestel om beëdigde verklarings van familielede te bekom."
Tiener beland onder groot buiteband
Dit is omdat sekere kinders nie geleer word om self te sorg nie en net wil hê en hê en niks self wil verdien nie. Dit is ook die ouers wat die kinders geen verantwoordelikheid leer nie en verskonings soek vir hul swak gedrag.
Waar is die respek vir jou ouers heen? Genade, ek sou nie waag my hande lig vir my ouers of enige ouer persoon nie! Dis omdat daar nie meer dissipline toegepas mag word by jou eie huis of by skole nie! Kinders ken nie van respek nie en het nog minder dissipline! Dis om van skaam te word!!!
Dit is die lewende wesens waarmee ons moet saamleef.
hy was natuurlik te sleg om sy deel te bring en wil net ontvang. ai dis erg om te dink iemand slaan sy eie ouer dood. vandag se kinders is verskriklik geweldadig en dis omdat orals in hierdie land alles toegesmeer word en mense dink hul kan wegkom met alles. as jy die tv aan sit, is dit programme wat net oor moord en doodslag gaan. Daar word deesdae min familie georienteerde programme gebied… dan praat ons nie eens van die video speletjies nie…